Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Andrea Galádová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: manažér projektovej aktivity 3.3
Znalosť jazykov: anglický jazyk B2

2. Zahraničná pracovná cesta (ZPC):
Štát, mesto: Singapur,
Vykonaná v dňoch: 22.06.2013 – 28.06.2013
Účel cesty: 5th IEA International Research Conference + Workshop
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
22.-23.06.2013		- cesta Bratislava – Viedeň – Frankfurt - Singapur
24.06.2013 – 25.06.2013 	- účasť na workshope IEA Databases and IDB Analyzer
24.06.2013 (Andrés Sandoval-Hernández, Plamen Mirazchiyski - IEA DPC)
–	úvod do jednotlivých medzinárodných štúdií realizovaných IEA (PIRLS, TIMSS, ICCS, TEDS–-M) vzorka, dizajn, populácia
–	možnosti interpretávcie analyzovaných výstupov
–	vhodný výber vzorky a dizajn testovania pre mnoho položkové databázy štúdií IEA
–	váhy, štandardné chyby, odhadovanie rozptylu, použitie IRT, použitie plausible values
–	používanie IDB Analyzer na spracovanie dát štúdií IEA (moduly, štatistiky, typy)
25.06.2013 (Plamen Mirazchiyski, Andrés Sandoval-Hernández - IEA DPC)
–	typy výstupov (percentá, percentá a priemery, regresia, vedomostné úrovne, korelácia, percentily)
–	riešenie praktických úloh na jednotlivé výstupy
–	kombinovanie premenných, tvorba indexov
–	štatistická významnosť rozdielu porovnávaných položiek
–	riešenie zadaných komplexných úloh a interpretácia výsledkov
26. - 28.06.2013		- účasť na 5th IEA International Research Conference
26.06.2013
–	otvorenie konferencie
–	hlavné príspevky (Berinderjeet Kaur – NIE, Ina V.S. Mullis a Michael O. Martin, TIMSS & PIRLS International Study Center)
–	paralelné sekcie (PIRLS/TIMSS; TIMSS; TIMSS Advance; ICCS)
27.06.2013
–	hlavný príspevok (Larry V. Hedges, Northwestern University)
–	paralelné sekcie (PIRLS/prePIRLS; TIMSS/PIRLS; TIMSS; CIVED/ICCS)
28.06.2013
–	hlavný príspevok (Eckhard Klieme, German Institute for International Educational Research)
–	paralelné sekcie (TIMSS; TIMSS/TEDS–M; ICCS, PIRLS/TIMSS, ICILS)
28. - 29.06.2013		- cesta Singapur - Frankfurt - Viedeň - Bratislava

4. Stručný priebeh rokovaní:
Workshop bol vedený pracovníkmi IEA DPC, Hamburg (Andrés Sandoval-Hernández, Plamen Mirazchiyski), ktorí majú bohaté skúsenosti so spracovaním dát medzinárodných meraní. Počas workshopu účastníci sa oboznámili s jednotlivými medzinárodnými štúdiami organizovanými IEA a prácou s dátami pomocou programov IDB Analyzer a  SPSS. Praktické príklady boli zamerané na jednotlivé typy výstupov, určenie signifikantnosti rozdielu a tiež interperetáciu výsledkov.

Konferenciu otvorili slávnostným príhovorom Lee Sing Kong (Director of NIE), Hans Wagemaker (Executive Director of IEA), Anne-Berit Kavli (Chair of IEA). Po otvorení nasledovali hlavné referáty Berinderjeet Kaur (NIE), Ina V.S. Mullis a Michael O. Martin (TIMSS & PIRLS International Study Center). Prvý príspevok bol venovaný vzdelávaciemu systému pre oblasť matematika v Singapure a jeho vývoju od roku 1946 až do súčasnosti. Jedným z cieľov vzdelávania v matematike je poskytnúť všetkým žiakom možnosti dosiahnuť matematické vzdelanie na úrovni ich schopností. Vzdelávanie patrí medzi kľúčové prostriedky dosiahnutia hospodárskeho rastu a ekonomického napredovania krajiny. 
Druhý príspevok bol venovaný súvislostiam medzi úrovňou čitateľskej gramotnosti preukázanej v štúdii PIRLS 2011 a dosiahnutými výsledkami v matematike a prírodných vedách v štúdii TIMSS 2011.  Analýzy sa týkali vplyvu rôznych faktorov na dosiahnuté výsledky ako napr. úroveň čitateľských a matematických zručností žiaka pri nástupe do školy; aktivity rodičov na podporu rozvoja týchto zručností v predškolskom veku;  domáce prostredie; vplyv vzdelania rodičov ... 
V ďalšie dni úvodné referáty predniesli Larry V. Hedges (Northwestern University, USA), ktorý sa týkal hospodárskej nerovnosti a ekonomických rozdielov medzi jednotlivými krajinami a ich vplyvu na dosiahnuté výsledky v medzinárodných meraniach. Eckhard Klieme (German Institute for International Educational Research) sa vo svojom referáte venoval kvalite školy a vplyvu rôznych kultúrnych aspektov, vstupov a procesov na dosahované výsledky.
Po hlavných referátoch nasledovali rozdelenie účastníkov do jednotlivých sekcií podľa záujmu. K predneseným príspevkom v sekciách prebiehala diskusia.

5. Odporúčané závery:
Účasť na workshopoch a konferenciách má bezprostredný význam pri tvorbe výstupov aktivity 3.3 v jednotlivých medzinárodných štúdiách.  Poskytuje širší pohľad na získané výsledky a je inšpiráciou pre tvorbu sekundárnych analýz v národnom kontexte. 

6. Prehľad prinesenej dokumentácie a miesto jej uloženia:
Na stretnutí bol poskytnutý program konferencie, propagačné materiály NIE a tréningové materiály k IDB Analyzeru. Všetky materiály sú uložené u národnej koordinátorky štúdie.

7. Osobitne vyhotovený očakávaný prínos ZPC:
Workshop konaný pred začiatkom konferencie bol zameraný na spracovanie dát medzinárodných štúdií organizovaných IEA. Všetky finálne informácie a tréning používania softvéru IDB Analyzer významne napomôžu úspešne naplniť ciele aktivity 3.3 – vypracovanie národnej správy Trendy úrovne kľúčových kompetencií žiakov 4. ročníka ZŠ a pri diseminácii výsledkov. Účasť na konferencii 

8. Spôsob zverejnenia výsledkov ZPC, prenos získaných informácií
Na pracovných stretnutiach oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 02.07.2013

Správu schválil: